มาเดินเล่นจนเมื่อย(หลังจากไม่มาเดินที่นี่ซะนานเลย) กำลังมองหาร้านทานข้าวและพักเหนื่อยด้วย เจอร้านนี้พอดีเลย คนยังไม่เยอะเท่าไหร่ รีบไปสั่งอาหารทานดีกว่า

ตอนนี้มีโปรโมชั่น Happy Box ซึ่งจะมี3เซตให้เลือก 1.เซตแฮปปี้สุดๆ 189บ. 2.เซตแฮปปี้จัดเต็ม 189บ.  3.เซตแฮปปี้เน้นๆ 209บ. จะมีคูปองลุ้นรางวัลทุกเซต วันนี้ได้รางวัลเป็นยำสาหร่ายค่ะ???? ได้สั่งเซตแฮปปี้สุดๆมาชิม อีกเซตสั่งเป็นชุดเฮลท์ที ซึ่งจะมีเทมปุระ ปลาซาบะ ไข่ตุ๋น ชอบทานไข่ตุ๋นกับเทมปุระมากค่ะ อร่อยดี สุดท้ายเป็นยากิโซบะกะทะร้อนห่อไข่ รสชาติก็อร่อยดีค่ะ